**Zápisnica**

**z riadneho zasadnutia OZ v Šemši dňa 16.10.2015**

**Prítomní:** podľa prezenčnej listiny

**SCHVÁLENÝ PROGRAM:**

1. Otvorenie zasadania.
2. Schválenie programu rokovania zasadnutia OZ, určenie overovateľov a zapisovateľa.
3. Kontrola plnenia uznesení.
4. Žiadosť o umiestnenie vodomernej šachty na obecnom pozemku – Potočnák, Kožej, Seman.
5. Návrh dodatku č. 1 k VZN č. 4/2008 o určení miesta a času zápisu dieťaťa na plnenie povinnej školskej dochádzky.
6. Vyhodnotenie OVS.
7. Rôzne- žiadosť M. Kuba, M. Kuba, J. Kuba.
8. Záver.

**K bodu č. 1:**

Zasadnutie OZ otvoril a viedol p. Lukáč, starosta obce. Konštatoval, že prítomní sú piati poslanci a OZ je uznášania schopné. Po prvom hlasovaní sa dostavil aj poslanec p. Ačai, prítomných poslancov bolo šesť.

**K bodu č. 2:**

Návrh programu zasadnutia bol poslancom spolu s pozvánkou zaslaný elektronickou poštou. Za návrh programu hlasovali všetci poslanci. Za overovateľov zápisnice starosta určil p. Semanová, Mgr. a p. Kövéra, za zapisovateľku p. Vargovú Lukáčovú. **Hlasovanie č. 1**

**K bodu č.3:**

Starosta obce konštatoval, že uznesenie č. 46/2015 zo dňa 11.9.2015 je splnené. **Hlasovanie č.2**

**K bodu č. 4:**

V súvislosti s výstavbou vodovodu v obci, vznikli praktické problémy niektorých obyvateľov pri umiestňovaní vodomerných šácht. Nakoľko vodomerné šachty musia byť prístupné pre prevádzkovateľa je potrebné ich umiestniť v blízkosti nehnuteľnosti. Pán. Potočňák, Kožej a Seman požiadali o umiestnenie vodomerných šácht na obecnom pozemku v blízkosti svojich nehnuteľnosti (súčasťou žiadostí bolo zakreslenie umiestnenia vodomernej šachty). Poslanci schválili uvedené žiadosti v zmysle nového ustanovenia Dodatku č. 1 k VZN 1/2007 o zásadách hospodárenia a nakladania s majetkom obce Šemša. **Hlasovanie č.3**

**K bodu č.5:**

Úprava miesta a času určenia zápisu dieťaťa na plnenie povinnej školskej dochádzky súvisí s novelizáciou školského zákona od 1.9.2015. Zápisy detí na plnenie povinnej školskej dochádzky sa musia konať od 1.4.-30.4. Návrh, ktorý bol poslancom prezentovaný je 12.4. kalendárneho roku, v ktorom si dieťa začne plniť povinnú školskú dochádzku a miesto budova ZŠ Šemša. **Hlasovanie č. 4**

**K bodu č.6:**

V tomto bode rokovania poslanci vyhodnotili OVS na predaj pozemku v k.ú. Šemša, parcela č. 516 – záhrady o výmere 951 m 2, evidovaného ako parcela registra „C“ , LV č. 345. Do OVS sa prihlásili 3 uchádzači. Otváranie obálok a vyhodnocovanie obchodnej verejnej súťaže bolo neverejné. Ponuky spĺňali podmienky súťaže a kúpne ceny boli nasledujúce: Uchádzač č. 1 ponúkol 35 118, 00 €, uchádzač 2. ponúkol 35 350, 00 € a uchádzač č. 3 ponúkol 35 100,00 €. Poslanci zobrali na vedomie víťaza s najvyššou ponúknutou cenou, teda uchádzača č. 2 s ponúknutou sumou 35 350,00 €. Zápisnica a prezenčná listina z otvárania obálok tvorí neoddeliteľnú súčasť tejto zápisnice. **Hlasovanie č. 5**

**K bodu č.7**

**Rôzne:**

**A.**

Starosta obce predložil poslancom žiadosť p. Martina Kubu, ktorý žiada o uvoľnenie z funkcie predsedu komisie pre školstvo, kultúru a šport z dočasnej osobnej zaneprázdnenosti. Zástupca starostu p. Švec, MUDr. odporučil za predsedu zvoliť člena komisie p. Kövéra, ktorý by navrhovanú funkciu v prípade zvolenia prijal. Poslanci tento návrh schválili a zobrali na vedomie abdikáciu p. Kubu. Poslanci sa dohodli, že akciu v mesiaci október Deň úcty k starším tento rok organizovať nebudú, nakoľko nie je organizačne pripravená, v budúcom roku je naplánovaný jej prvý ročník. **Hlasovanie č.6**

**B.**

Starosta obce predložil poslancom ďalšiu žiadosť p. Martina Kubu o údržbu vykurovacích telies na kolkárskych dráhach pre zachovanie tohto športu aspoň pre občanov obce. Starosta reagoval, že tento spôsob vykurovania resp. zariadenia - gamatky sú v stave vyžadujúcom si údržbu. Spôsob vykonania úpravy je ťažký, nakoľko na tieto zastarané zariadenia už nie sú dostupné náhradné diely, preto je potrebné tento problém riešiť. Prisľúbil, že zabezpečí odborne spôsobilú osobu na konzultáciu inej možnosti vykurovania. Predseda komisie na ochranu verejného záujmu, sociálnych vecí a financií RNDr. Lacko, PhD. konštatoval, že pre rozhodovanie čo sa bude robiť je potrebná finančná analýza, aké by boli očakávané náklady. Poslanci túto žiadosť zobrali na vedomie. **Hlasovanie č.7**

**C.**

Starosta obce predložil poslancom žiadosť p. Júliusa Kubu, ktorý dňa 14.10.2015 žiada o odpredaj pozemku parcela EN 516 staré číslo 534/19 za cenu za akú sa v 90.tych rokov pozemky odpredávali. Argumentuje, že žiadosť o odkúpenie podal ešte v roku 1999, písomné stanovisko nedostal, poskytnutá mu bola ústna odpoveď, že to má schválené, len musí priniesť podpisy súrodencov. Viac ako 15 rokov p. Kuba nepreukázal podpisy súrodencov, žiadosť ani iný doklad potvrdzujúci záujem o odkúpenie daného pozemku. Pozemok bol počas celej histórie štátny a delimitáciou prešiel do majetku obce. Obec je pri predaji majetku viazaná zákonom o majetku č. 138/1991 Zb. v znení neskorších predpisov a o zmene a doplnení niektorých zákonov. Nakoľko poslanci schválili vyhlásenie obchodnej verejnej súťaže a jej podmienky, táto žiadosť je bezpredmetná. Poslanci túto žiadosť zobrali na vedomie.. **Hlasovanie č. 8**

**D.**

Zasadnutia sa zúčastnil aj štatutárny zástupca občianskeho združenia ŠPLH – Šemšanskí priatelia športových hier p. Fraňo. Poslancom v mene členov združenia poďakoval za podporu združenia, hlavne v jeho zrode, kde každá finančná podpora padla na úrodnú pôdu. Sezóna, ktorá ešte nie je ukončená je už teray považovaná za úspešnú. P. Fraňo načrtol poslancom ďalšiu víziu smerovania združenia. Informoval, že združenie malo v tejto sezóne zvýšené náklady na opravu traktora, aj keď jeho opravy boli zrealizované členom združenia za minimálne náklady – materiál. Nakoľko združenie môže byť v budúcom roku príjemcom 2% dane z príjmu, plánuje si zaobstarať nový traktor na kosenie, ktorý bude výkonom vhodný na kosbu plochy ihriska. Apeloval na poslancov, že v budúcom roku by združenie žiadalo o vyššiu dotáciu, aby si traktor zakúpilo a v nasledujúcom roku by o dotáciu nepožiadalo. Podmienky kúpy traktora resp. zmena majiteľa (predaj, prenájom) by boli prerokované s obcou. Kontrolórka obce upozornila, že s príjmom z 2% dane z príjmu môže združenie počítať cca v auguste až v septembri, aby si dobre premysleli financovanie chodu združenia.

Starosta sa vyjadril, že nakoľko sa združenie stará o údržbu ihriska (kosenie), úpravu ohrady, obnovu striedačiek – ktoré ešte plánuje opraviť, odporúča združeniu podať žiadosť o dotáciu do konca novembra, nakoľko sa bude zostavovať rozpočet na budúci rok. Poslanci si vypočuli víziu smerovania a o následnej žiadosti budú rokovať pri zostavovaní rozpočtu.

**E.**

Poslankyňa p. Semanová, Mgr.sainformovala o návratnosti dotazníkov, ktoré boli distribuované v súvislosti so stretnutím občanov k tvorbe stratégie CLLD  Community-led local development - Komunitou vedený miestny rozvoj dňa 28.7.2015. Starosta vysvetlil, že dotazníky, ktorých návratnosť bola takmer 100% sa spracovávajú a následne využívajú pri vypracovaní stratégie Plánu hospodárskeho a sociálneho rozvoja obce, ktorého spracovateľom je Centrum regionálneho rozvoja Košického samosprávneho kraja, n.o.

Zástupca starostu p. Švec, MUDr. sa pýtal na priebeh prác výstavby vodovodu, konkrétne asfaltovanie ciest. Starosta informoval, že minulý týžden prebehli tlakové skúšky na vodovodnom potrubí, ktoré dopadli podľa očakávaní zhotoviteľa, dokončovacie práce (asfaltovanie ciest) sú takmer ukončené. Aktuálne prebieha asfaltovanie poslednej časti od kríža k domu č.1. Starosta informoval poslancov aj o dobrej spolupráci s realizátorom stavby vodovodu v našej obci.

**K bodu č.8**

Po vyčerpaní programu poďakoval starosta obce prítomným za účasť a riadne zasadnutie OZ ukončil.

**Zapísala:** Vargová Lukáčová

...................................................... ....................................................

prednosta OcÚ starosta obce

Overovatelia:

Dagmar Semanová, Mgr. ......................................

Martin Kövér .........................................

**Závery**

**z riadneho zasadnutia Obecného zastupiteľstva v Šemši dňa 16.10.2015**

**1. Program riadneho zasadnutia**

**Uznesenie č. 53/2015**

Obecné zastupiteľstvo v Šemši:

**schvaľuje**

1.program riadneho zasadnutia.

Počet všetkých poslancov:7

Počet prítomných poslancov: 5

Hlasovali: 5 Za: 5 Proti:0 Zdržali sa:0

V Šemši 16.10.2015 Jozef Lukáč – starosta obce

**2. Kontrola plnenia uznesení**

**Uznesenie č. 54/2015**

Obecné zastupiteľstvo v Šemši:

**berie na vedomie**

1.kontrolu plnenia uznesení.

Počet všetkých poslancov:7

Počet prítomných poslancov: 6

Hlasovali: 6 Za:6 Proti:0 Zdržali sa:0

V Šemši 16.10.2015 Jozef Lukáč – starosta obce

**3. Umiestnenie vodomernej šachty na obecnom pozemku**

**Uznesenie č. 55/2015**

Obecné zastupiteľstvo v Šemši:

**schvaľuje**

1.umiestnenie vodomernej šachty na obecnom pozemku parcela registra „C“ č. 600/1 v zmysle predloženej situácie pre p. Radoslava Potočňáka, Jozefa Kožeja a Jozefa Semana.

Počet všetkých poslancov:7

Počet prítomných poslancov: 6

Hlasovali:6 Za:6 Proti: 0 Zdržali sa: 0

V Šemši 16.10.2015 Jozef Lukáč – starosta obce

**4. Návrh dodatku č. 1 k VZN 4/2008** **o určení miesta a času zápisu dieťaťa na plnenie povinnej školskej dochádzky**

**Uznesenie č. 56/2015**

Obecné zastupiteľstvo v Šemši:

**schvaľuje**

1. návrh dodatku č. 1 k VZN 4/2008 o určení miesta a času zápisu dieťaťa na plnenie povinnej školskej dochádzky.

Počet všetkých poslancov:7

Počet prítomných poslancov: 6

Hlasovali:6 Za: 6 Proti:0 Zdržali sa:0

V Šemši 16.10.2015 Jozef Lukáč – starosta obce

**5. Vyhodnotenie OVS**

**Uznesenie č. 57/2015**

Obecné zastupiteľstvo v Šemši:

**berie na vedomie**

1. výsledky obchodnej verejnej súťaže

Počet všetkých poslancov:7

Počet prítomných poslancov: 6

Hlasovali:6 Za:6 Proti:0 Zdržali sa:0

V Šemši 16.10.2015 Jozef Lukáč – starosta obce

**6. Rôzne**

**Žiadosť p. M.Kuba**

**Uznesenie č. 58/2015**

Obecné zastupiteľstvo v Šemši:

**berie na vedomie**

1.abdikáciu p. Martina Kubu na funkciu predsedu komisie pre školstvo, kultúru a šport

**volí**

1. za predsedu komisie pre školstvo, kultúru a šport p. Martina Kövéra

Počet všetkých poslancov:7

Počet prítomných poslancov: 6

Hlasovali:6 Za:6 Proti:0 Zdržali sa: 0

V Šemši 16.10.2015 Jozef Lukáč – starosta obce

**Žiadosť p. M. Kuba – údržba kúrenia na kolkárskych dráhach**

**Uznesenie č. 59/2015**

Obecné zastupiteľstvo v Šemši:

**berie na vedomie**

1. žiadosť p. Martina Kubu ohľadne údržby kúrenia na kolkárskych dráhach.

Počet všetkých poslancov:7

Počet prítomných poslancov: 6

Hlasovali: 6 Za: 6 Proti:0 Zdržali sa: 0

V Šemši 16.10.2015 Jozef Lukáč – starosta obce

**Žiadosť p. Július Kuba**

**Uznesenie č. 60/2015**

Obecné zastupiteľstvo v Šemši:

**berie na vedomie**

1. žiadosť p. Júliusa Kuba o odpredaj parcely EN 516 (staré číslo 534/19).

Počet všetkých poslancov:7

Počet prítomných poslancov: 6

Hlasovali:6 Za: 6 Proti:0 Zdržali sa: 0

V Šemši 16.10.2015 Jozef Lukáč – starosta obce